Projekts

LATVIJAS REPUBLIKAS MINISTRU KABINETS

20\_\_\_.gada \_\_\_.\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot.Nr.\_\_\_\_ \_\_\_ .§)

**Valsts materiālajās rezervēs esošo zāļu un medicīniskās ierīču atsavināšanas kārtība**

*Izdoti saskaņā ar Valsts materiālo rezervju*

*likuma 8.panta otro daļu*

1. Noteikumi nosaka kārtību, kādā valsts atbildīgā institūcija atsavina valsts materiālajās rezervēs esošās zāles un medicīniskās ierīces (turpmāk – zāles un medicīniskās ierīces).
2. Valsts atbildīgā institūcija ir Neatliekamais medicīniskais palīdzības dienests (turpmāk – atbildīgā institūcija), kas organizē zāļu un medicīnisko ierīču atsavināšanu, ja :

2.1. to derīguma termiņš ir 12 mēneši vai mazāks un zāles un medicīniskās ierīces nevar izlietot atbildīgās institūcijas pamatdarbības nodrošināšanai;

2.2. tās ir izslēgtas no valsts materiālo rezervju nomenklatūras.

1. Atbildīgā institūcijas zāles un medicīniskās ierīces atsavina tās pārdodot vai nododot bez atlīdzības.
2. Zāles un medicīnas ierīces pirms to pārdošanas novērtē ar atbildīgās institūcijas vadītāja rīkojumu izveidota novērtēšanas komisija. Komisija nosaka zāļu un medicīnisko ierīču iespējamo pārdošanas cenu ņemot vērā zāļu un medicīnisko ierīču iegādes vērtību attiecībā pret zāļu atlikušo derīguma termiņu un citus apstākļus, ja tie ietekmē iespējamo pārdošanas cenu. Komisija vērtējumu noformē atzinumu veidā. Nepieciešamības gadījumā novērtēšanas komisija pieaicina citas institūcijas speciālistu (ekspertu) vai sertificētu vērtētāju.
3. Atsavināšanai paredzēto zāļu un medicīnisko ierīču pārdošanas cenu, ņemot vērā novērtēšanas komisijas atzinumu, apstiprina atbildīgās institūcijas vadītājs. Atbildīgās institūcijas vadītājs var uzdot novērtēšanas komisijai veikt atkārtotu zāļu un medicīnas ierīču vērtējumu citu dalībnieku sastāvā.
4. Atbildīgā institūcija zāles un medicīniskās ierīces pārdod ārstniecības iestādēm, sociālās aprūpes institūcijām vai veterinārmedicīniskās prakses iestādēm. Sludinājumu par zāļu un medicīnisko ierīču pārdošanu atbildīgā institūcija publicē savā tīmekļa vietnē internetā.
5. Ja uz atsavināšanai paredzētajām zālēm un medicīniskām ierīcēm piesakās vairākas ārstniecības iestādes, sociālās aprūpes institūcijas un veterinārmedicīniskās prakses iestādes, jautājumu par mantas atsavināšanu atrisina priekšroku dodot:

7.1. iestādei, kura pieteikusies iegādāties zāles un medicīniskās ierīces pirmā;

7.2. iestādei, kura iegādāsies vairāk vienas veida ekvivalentas zāles vai medicīniskās ierīces, ja divas vai vairākas iestādes pieteikušās vienā dienā;

7.3. pēc izlozes principa, ja priekšroku nav iespējams noteikt, ievērojot iepriekš noteiktos kritērijus.

1. Ja zāles un medicīniskās ierīces nav izdevies pārdot sešu mēnešu laikā, tās var atsavināt nodot bez atlīdzības izmantošanai valsts, atvasinātu publisku personu, kā arī citu publisko tiesību subjektu, sabiedriskā labuma organizāciju vai sociālo uzņēmumu īpašumā, tai skaitā zinātniskajai izpētei, ja tiem ir tiesības iegādāties zāles.
2. Valsts materiālo rezervju atsavināšanu noformē, sastādot pieņemšanas un nodošanas aktu.
3. Ja zāles un medicīniskās ierīces nav atsavinātas līdz to derīguma termiņa beigām, atbildīgā institūcija tās noraksta atbilstoši grāmatvedību reglamentējošiem normatīvajiem aktiem.

Ministru prezidents Arturs Krišjānis Kariņš

Veselības ministre Ilze Viņķele

Iesniedzējs: Veselības ministre Ilze Viņķele

Vīza: Valsts sekretāre Daina Mūrmane-Umbraško